[pic] | KOMISIJA EVROPSKIH SKUPNOSTI |

Bruselj, 6.6.2006

COM(2006) 273 konč.

2006/0098 (CNS)

Predlog

ODLOČBA SVETA

o spremembi Odločbe 90/424/EGS o odhodkih na področju veterine

(predložila Komisija)

OBRAZLOŽITVENI MEMORANDUM

1. Razlogi za predlog in njegovi cilji

S tem predlogom se ne bo spremenila politika o izkoreninjenju, nadzoru in spremljanju živalskih bolezni in zoonoz. Komisija namerava z njim posodobiti nekatere instrumente, ki spremljajo politiko Skupnosti na področju zdravja živali, in sicer:

- s spreminjanjem obstoječih postopkov, ki urejajo prispevek Skupnosti v financiranju nacionalnih programov za izkoreninjenje, nadzor in spremljanje živalskih bolezni, kot je določeno v členu 24 Odločbe Sveta 90/424/EGS[1] z dne 26. junija 1990 o odhodkih na področju veterine;

- z uvedbo možnosti, da lahko Skupnost odobri in financira večletne programe za izkoreninjenje, nadzor in spremljanje živalskih bolezni in zoonoz;

- s posodobljenjem obsega obstoječih finančnih ukrepov, namenjenih izboljšanju politike informiranja o zdravju živali in varnosti proizvodov živalskega izvora, in uporabe integriranih računalniških veterinarskih sistemov (TRACES).

Priloženi predlog za spremembo Odločbe 90/424/EGS se zato omejuje na tri posebne teme, ki jih je treba nemudoma posodobiti, da se Komisiji in državam članicam omogoči učinkovita izvedba njihovih nalog v zvezi s:

- spremembami člena 24 Odločbe, da se omogoči financiranje večletnih programov za izkoreninjenje, nadzor in spremljanje živalskih bolezni in zoonoz ter poenostavitev postopkov financiranja ter postopkov odobritve programov;

- posodobitvijo člena 37a Odločbe, da se upošteva dejstvo, da je bil sistem ANIMO tehnično prilagojen in vključen v novi integrirani računalniški (IT) veterinarski sistem TRACES (sistem za spremljanje premikov živih živali in za spremljanje uvoza v EU);

- spremembami člena 16 Odločbe, katerih namen je povečanje obsega politike informiranja o varstvu živali, da se vključijo vsi vidiki zdravja živali in varnosti proizvodov živalskega izvora.

1.1. Splošno ozadje predloga o večletnih programih za izkoreninjenje, nadzor in spremljanje živalskih bolezni in zoonoz

Člen 24 Odločbe Sveta 90/424/EGS določa, da lahko država članica za svoje programe za izkoreninjenje, nadzor in spremljanje živalskih bolezni prejme finančni prispevek Skupnosti. Člen 29 določa, da se programi spremljanja in nadzorovanja zoonoz prav tako financirajo v skladu s postopkom iz člena 24. Čeprav v obeh primerih države članice lahko predložijo programe, ki trajajo več kot eno leto, lahko Komisija odobri financiranje takih programov za največ eno leto.

Odobritev Skupnosti in finančna pomoč za zgoraj navedene programe trenutno potekata po postopku soodločanja enkrat letno za programe, ki jih države članice predložijo vsako leto do 31. maja.

Seznam 23 endemičnih živalskih bolezni in 8 zoonoz ali epizootskih bolezni, za katere se lahko odobri finančna pomoč Skupnosti, je določen v Prilogi k Odločbi Sveta 90/424/EGS.

1.2. Splošno ozadje predloga o integriranem računalniškem (IT) veterinarskem sistemu TRACES

Finančno pomoč Skupnosti za informatizacijo veterinarskih uvoznih postopkov trenutno določa člen 37 Odločbe Sveta 90/424/EGS. Sistem TRACES, ki združuje elemente trgovine in uvoza živih živali in proizvodov živalskega izvora, je bil uveden 1. aprila 2004 in je v skladu z Odločbo Komisije 2004/292/ES od 1. januarja 2005 obvezen za vse države članice.

1.3. Splošno ozadje predloga o politiki informiranja o zdravju živali

Namen splošnega in celostnega pristopa, predlaganega v Beli knjigi o varnosti hrane[2], je zagotoviti bolj usklajen in učinkovitejši politični okvir za varnost hrane, ki bo zagotavljal boljšo transparentnost.

Zbiranje in širjenje informacij je nujen korak k boljšemu razvoju in izvajanju zakonodaje. Nujno je treba opredeliti in olajšati uporabo ustrezne zakonodaje v vsej Skupnosti na obsežnem področju zdravja živali in varnosti hrane. Tako bi tudi podprli delovanje Komisije in držav članic v mednarodnem okviru z izboljšanjem razumevanja skupne zakonodaje in transparentnosti za naše trgovinske partnerje in zlasti države kandidatke.

Finančni prispevek za vzpostavitev politike informiranja na področju varstva živali trenutno določa člen 16. Uskladitev zahtev glede zdravja živali in okrepitev politike informiranja o zdravju živali in varnosti proizvodov živalskega izvora bi bili bolje doseženi z razvojem informacijskih orodij, vključno z zbirko podatkov, ki bi omogočila zbiranje, shranjevanje in širjenje vseh potrebnih informacij.

2. Usklajenost z drugimi politikami

Komisija je začela postopek ocenjevanja celotne politike Skupnosti na področju zdravja živali, ki bo vključeval vprašanja o razmerju stroški–učinkovitost trenutnih finančnih inštrumentov pri spremljanju, nadzoru in izkoreninjenju živalskih bolezni ter o načinih spodbujanja proizvajalcev k sprejemanju ustreznih ukrepov. Na podlagi rezultatov ocenjevanja bodo morda predlagani drugi načini za odobritev finančne pomoči Skupnosti državam članicam.

Vprašanja, zaradi katerih se je Komisija odločila za ocenitev politike Skupnosti na področju zdravja živali, so bila že v celoti obravnavana v predlogih o večletnih programih, sistemu TRACES in politiki informiranja o zdravju živali in varnosti hrane.

3. Utemeljitev in pričakovani cilji

3.1. Pričakovani cilji predloga o večletnih programih

Cilj tega predloga je, da se Komisiji omogoči odobritev in financiranje večletnih programov.

Postopki odobritev in financiranja bodo poenostavljeni, zlasti z umikom ene ali dveh odločb, potrebnih v skladu s trenutnimi postopki.

Večletni pristop bi omogočil boljše upravljanje. Končni namen navedenih večletnih programov, ki bi bili odobreni za največ 6 let, je večja jasnost in preglednost ciljev programov izkoreninjenja in zagotovitev učinkovite porabe sredstev Skupnosti z boljšo transparentnostjo.

Krajši seznam bolezni bo prispeval k boljšemu določanju prednostnih nalog. Za doseganje boljših rezultatov v politikah Skupnosti na področju izkoreninjenja, nadzora in spremljanja tako glede transparentnosti kot uspešnosti in učinkovitosti je treba bolje opredeliti prednostne naloge. Nov seznam, ki odraža prednostne naloge Skupnosti, je bil oblikovan na podlagi posledic bolezni na zdravje ljudi ter na mednarodno trgovino in trgovino znotraj Skupnosti.

Za zagotovitev usklajenosti in učinkovitosti se zdi potrebno, da se združijo seznami bolezni in zoonoz ter določi enoten postopek za odobritev finančnega prispevka Skupnosti.

Oblikovanje krajšega seznama bolezni bo vodilo v opredelitev prednostnih ukrepov, ki bodo prejeli finančno pomoč Skupnosti, s čimer naj bi se zagotovila smotrnejša in učinkovitejša poraba sredstev Skupnosti. Sofinanciranje se v mejah proračuna Skupnosti lahko odobri, kadar se prednostne naloge države članice ujemajo s prednostnimi nalogami Skupnosti in kadar je samostojni program države članice, če je to primerno, usklajen s programi, financiranimi v drugih državah članicah.

3.2. Pričakovani cilji predloga o integriranem računalniškem (IT) veterinarskem sistemu (TRACES)

Finančna pomoč Skupnosti za informatizacijo veterinarskih uvoznih postopkov, kot jo uvaja Odločba 92/438/EGS (projekt Shift ), je določena v členu 37a Odločbe Sveta 90/424/EGS. Shift in ustrezni računalniški instrument, ki povezuje veterinarske organe ( Animo ) in je bil uveden z Odločbo Komisije 91/398/EGS, sta bila nadomeščena z integriranim sistemom Traces .

Namen predlog je posodobiti besedilo člena 37a, da se upoštevajo zgoraj navedene spremembe in izrecno določi financiranje stroškov gostovanja in vzdrževanja integriranega sistema.

3.3. Pričakovani cilji predloga o politiki informiranja o zdravju živali in varnosti proizvodov živalskega izvora

Namen splošnega in celostnega pristopa, predlaganega v Beli knjigi o varnosti hrane[3], je zagotoviti bolj usklajen in učinkovitejši okvir politike o varnosti hrane, ki bo zagotavljal boljšo transparentnost.

Na obsežnem področju zdravja živali in varnosti hrane je zbiranje informacij nujno za boljši razvoj in izvajanje zakonodaje. Izboljšano zbiranje in širjenje informacij bi prav tako podpiralo delovanje Komisije in držav članic v mednarodnem okolju z izboljšanjem razumevanja skupne zakonodaje in transparentnosti za naše trgovinske partnerje in zlasti države kandidatke.

Finančni prispevek k vzpostavitvi politike informiranja na področju varstva živali trenutno določa člen 16.

Namen osnutka predloga je razširitev področja uporabe navedenih določb na vse vidike zdravja živali in varnosti proizvodov živalskega izvora.

4. Posvetovanje z zainteresiranimi stranmi in presoja vpliva

4.1. Posvetovanje z zainteresiranimi stranmi

O večletnih programih se je z državami članicami razpravljalo v več delovnih skupinah in zlasti na srečanju direktorjev veterinarskih uprav 22. septembra 2004. Ugotovljeno je bilo, da bi večletni pristop k programom za izkoreninjenje, nadzor in spremljanje živalskih bolezni in zoonoz zagotovil uspešnejše in učinkovitejše doseganje ciljev. Večletni pristop k programom za izkoreninjenje, nadzor in spremljanje živalskih bolezni in zoonoz bi prav tako zagotovil boljše upravljanje.

Kar zadeva TRACES, Resolucija A5-0396/2000, ki jo je Evropski parlament sprejel kot odgovor na posebno poročilo Računskega sodišča št. 1/2000[4] o izbruhu klasične prašičje kuge v letih 1997/1998, zahteva, da se omrežje Animo (računalniško omrežje za povezavo veterinarskih organov) upravlja in razvija pod popolnim nadzorom Komisije in da so spremembe skladne s pripombami Sodišča. Ob tem točka 123 Poročila Evropskega parlamentaA5-0405/2002 o ukrepih za nadzor nad slinavko in parkljevko v Evropski uniji v letu 2001 in prihodnjih ukrepih za preprečevanje in nadzor nad boleznimi živali v Evropski uniji določa, da bi Komisija morala nemudoma sprejeti ukrepe za izboljšanje obstoječega sistema za spremljanje premikov živih živali znotraj EU (sistem Animo). Poleg tega je treba hitro uvesti sistem za spremljanje uvozov v EU (sistem Shift).

4.2. Zbiranje in uporaba izvedenskih mnenj

Glede večletnih programov za izkoreninjenje, nadzor in spremljanje: v preteklih letih je bila ločeno od zgoraj omenjene ocene politike Skupnosti na področju zdravja živali izvedena študija o možnostih izboljšanja upravljanja navedenih programov. Pri tem delu so bile upoštevane tudi izkušnje, pridobljene z ustanovitvijo, v skladu z ukrepom 29 Bele knjige o varnosti hrane, delovne skupine za spremljanje izkoreninjenja bolezni v državah članicah.

4.3. Presoja vpliva

Predlog ne bo imel velikega gospodarskega, okoljskega in/ali socialnega vpliva na posamezni sektor ali več sektorjev ter na glavne zainteresirane strani. Predlog ni reforma politike, temveč posodobitev obstoječih določb na tem področju zaradi boljše uporabe razpoložljivih sredstev.

Manjše tehnične spremembe, vključene v predlog, bodo zadevale le pristojne organe in druge uprave, ki bodo koristile splošno poenostavitev obstoječih postopkov.

5. Pravni elementi predloga

5.1 . Pravna podlaga

Pogodba o ustanovitvi Evropske skupnosti in zlasti člen 37 Pogodbe.

5.2. Načelo subsidiarnosti in sorazmernosti

Ukrepi v zvezi z zdravjem živali, določeni v tem predlogu, sodijo v pristojnost Skupnosti. Poleg tega je usklajevanje glavnih zahtev glede zaščite zdravja ljudi in živali skladno z načelom subsidiarnosti.

Predlagane spremembe se omejujejo na to, kar je nujno potrebno za izvedbo potrebne posodobitve obstoječih določb. Zahteve za poročanje, ki jih državam članicam nalaga novo besedilo člena 24, ne pomenijo dodatne delovne obremenitve za države članice. Navedene zahteve za poročanje so potrebne v vsakem primeru, da Komisija lahko spremlja, ali se programi, ki prejemajo finančno pomoč Skupnosti, izvajajo pravilno, ter preveri, da bodo določbe, ki so jih države članice sprejele za izvajanje navedenih ukrepov, prispevale k doseganju ciljev navedenih programov.

5.3. Izbira instrumentov

Predlagani instrument je odločba . Ta predlog zadeva spremembe obstoječih določb o odhodkih na področju veterine, ki so določene v odločbi Sveta. Izbrani pravni instrument za spremembo teh določb je torej prav tako odločba Sveta.

6. Proračunske posledice

6.1. Proračunske posledice predloga o večletnih programih za izkoreninjenje, nadzor in spremljanje živalskih bolezni in zoonoz

Predvidene spremembe ne pomenijo dodatnih stroškov za države članice in proračun Skupnosti.

6.2. Proračunske posledice predloga o TRACES

Finančni ukrep Skupnosti v višini 300 000 EUR za logistično podporo sistema TRACES, namenjen kot pomoč uporabnikom sistema, je bil uveden že z Odločbo Komisije 2004/675/EGS[5] za začetno obdobje 15 mesecev.

Okvirni predvideni dodatni stroški letno za proračun Skupnosti od leta 2006 bi bili:

- gostovanje: 500 000 EUR

- razvoj: 100 000 EUR

6.3. Proračunske posledice predloga o politiki informiranja o zdravju živali in varnosti proizvodov živalskega izvora

Stroške v breme proračuna Skupnosti je treba vključiti pod „drugi veterinarski ukrepi“ in so ocenjeni na 200 000 EUR dodatnih stroškov letno.

7. Dodatne informacije

7.1. Razveljavitev obstoječe zakonodaje

S sprejetjem predloga bo razveljavljena Odločba Sveta 90/638/EGS o določitvi meril Skupnosti za izkoreninjenje in spremljanje nekaterih živalskih bolezni[6]. Tehnične priloge k tej odločbi določajo merila, ki jih morajo izpolnjevati programi, ki jih države članice predložijo Komisiji, da so odobreni v skladu z ukrepi iz člena 24 Odločbe 90/424/EGS.

Navedena merila so samo tehnične zahteve, da se zagotovi učinkovitost ukrepov, vključenih v programe. Zato se zdi primerno, da se navedena tehnična merila ter podrobna izvedbena pravila o obliki programov in poročil določijo s postopkom soodločanja z eno samo odločbo Komisije.

Namen Komisije je s postopkom soodločanja sprejeti odločbo Komisije o določitvi meril in standardnih zahtev glede vsebine programov kot tudi standardnih zahtev glede poročanja, ki bo začela veljati isti dan kot Odločba Sveta iz tega predloga.

To bi poenostavilo obstoječo zakonodajo in zmanjšalo zakonodajno breme za države članice in Komisijo.

7.2. Evropski gospodarski prostor

Predlagani akt se ne nanaša na zadeve EGP, saj finančni instrumenti, ki jih pokriva Odločba 90/424/EGS, niso vključeni v EGP.

2006/0098 (CNS)

Predlog

ODLOČBA SVETA

o spremembi Odločbe 90/424/EGS o odhodkih na področju veterine

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije[7],

ob upoštevanju mnenja Evropskega parlamenta[8],

ob upoštevanju mnenja Evropskega ekonomsko-socialnega odbora[9]

ob upoštevanju naslednjega:

(1) Skupnost sofinancira dejavnosti držav članic na področju izkoreninjenja, nadzora in spremljanja živalskih bolezni in zoonoz na podlagi letnih programov, odobrenih v skladu z zahtevami in postopki iz člena 24 Odločbe Sveta 90/424/EGS z dne 26. junija 1990 o odhodkih na področju veterine[10].

(2) Ob pregledu postopkov za sofinanciranje programov za izkoreninjenje, nadzor in spremljanje živalskih bolezni in zoonoz s strani Skupnosti in ob upoštevanju zlasti izkušenj, pridobljenih ob delu delovne skupine za spremljanje izkoreninjenja bolezni v državah članicah, ki je bila ustanovljena v skladu z ukrepom 29 Bele knjige o varnosti hrane[11], je bilo ugotovljeno, da bi večletni pristop k tem programom in nov seznam bolezni in zoonoz vodila k boljšim rezultatom. Večletni pristop k programom za izkoreninjenje, nadzor in spremljanje živalskih bolezni in zoonoz bi zagotovil uspešnejše in učinkovitejše doseganje ciljev navedenih programov ter boljše in preglednejše upravljanje ter večje možnosti revizije, s čimer bi bila poraba sredstev Skupnosti učinkovitejša. Zato je treba spremeniti določbe, ki urejajo navedene programe, in vključiti možnost financiranja večletnih programov.

(3) Med navedenim pregledom je bilo prav tako ugotovljeno, da bi seznam z omejenim številom živalskih bolezni in zoonoz, upravičenih do sofinanciranja, povečal uspešnost in učinkovitost programov za izkoreninjenje, nadzor in spremljanje. Seznam bolezni in zoonoz, ki odseva prednostne naloge Skupnosti, in za izkoreninjenje katerih je odobren finančni prispevek Skupnosti, je treba oblikovati ob upoštevanju možnega vpliva teh bolezni in zoonoz na zdravje ljudi ter na mednarodno trgovino in trgovino znotraj Skupnosti z živalmi ali proizvodi živalskega izvora. Posebne določbe za nadzor zoonoz je zato treba izbrisati.

(4) Zaradi poenostavitve postopka odobritve programov za izkoreninjenje, nadzor in spremljanje, ki jih države članice predložijo Komisiji, je treba določiti, da za odobritev programov, upravičenih do finančnega prispevka Skupnosti, zadostuje ena odločba, ki bo nadomestila trenutno zahtevani odločbi, in sicer odločbo, ki vsebuje seznam programov, upravičenih do prispevka Skupnosti, in odločbo o odobritvi programov.

(5) Da se Komisiji omogoči spremljanje izvajanja programov, ji morajo države članice redno poročati o izvedenih dejavnostih, doseženih rezultatih in nastalih stroških.

(6) Tehnične zahteve in zahteve glede informacij za programe izkoreninjenja, nadzora in spremljanja, ki so predmet zahtevka za financiranje Skupnosti, so določene z Odločbo Sveta 90/638/EGS z dne 27. novembra 1990 o določitvi meril Skupnosti za izkoreninjenje in spremljanje nekaterih živalskih bolezni[12]. Navedene tehnične zahteve in informacije je treba redno in pravočasno posodabljati in prilagajati zaradi vključitve tehničnega in znanstvenega napredka ter izkušenj, pridobljenih z izvajanjem programov. Zato je treba Komisiji omogočiti, da navedena tehnična merila prilagodi in po potrebi posodobi. Odločbo Sveta 90/638/EGS je zato treba razveljaviti.

(7) Odločba Komisije 2004/292/ES z dne 30. marca 2004 o uvedbi sistema Traces in spremembah Odločbe 92/486/EGS[13] določa vključitev predhodnih računalniških sistemov ( Animo in Shift ) v nov sistem. Zato je treba upoštevati tehnični napredek na področju informatizacije veterinarskih postopkov in zagotoviti potrebna sredstva za gostovanje, upravljanje in vzdrževanje integriranih računalniških veterinarskih sistemov.

(8) Na področju zdravja živali in varnosti hrane je zbiranje informacij nujno potrebno za boljši razvoj in izvajanje zakonodaje. Poleg tega je treba kar se da obsežno širiti informacije v zvezi z zakonodajo o zdravju živali in varnosti hrane v vsej Skupnosti. Zato je primerno povečati področje uporabe Odločbe 90/424/EGS in v financiranje politike informiranja na področju varstva živali vključiti zdravje živali in varnost proizvodov živalskega izvora.

(9) Odločbo 90/424/EGS je zato treba ustrezno spremeniti –

SPREJEL NASLEDNJO ODLOČBO:

Člen 1

Odločba 90/424/EGS se spremeni:

(1) V členu 1 se tretja alinea nadomesti z naslednjim:

„− programi za izkoreninjenje, nadzor in spremljanje živalskih bolezni in zoonoz“

(2) Člen 16 se nadomesti z naslednjim:

„Člen 16

Skupnost odobri finančni prispevek za oblikovanje politike informiranja na področju zdravja in dobrega počutja živali ter varnosti proizvodov živalskega izvora in sicer za:

(a) postavitev in razvoj informacijskih orodij, vključno z ustrezno zbirko podatkov, za:

(i) zbiranje in shranjevanje vseh informacij v zvezi z zakonodajo Skupnosti na področju zdravja in dobrega počutja živali ter varnosti proizvodov živalskega izvora;

(ii) širjenje informacij iz točke (i) pristojnim organom, proizvajalcem in potrošnikom;

(b) izvedbo študij, potrebnih za pripravo in oblikovanje zakonodaje na področju dobrega počutja živali.“

(3) Naslov Priloge II se nadomesti z naslednjim:

„Programi za izkoreninjenje, nadzor in spremljanje živalskih bolezni in zoonoz“

(4) Člen 24 se nadomesti z naslednjim:

„Člen 24

1. Za povrnitev stroškov, ki so jih države članice imele s financiranjem nacionalnih programov za izkoreninjenje, nadzor in spremljanje živalskih bolezni in zoonoz iz Priloge („programi“), se uvede finančni ukrep Skupnosti.

Seznam iz Priloge se lahko spremeni v skladu s postopkom iz člena 41, zlasti ob pojavu živalskih bolezni, ki pomenijo tveganje za zdravje živali in posredno za zdravje ljudi.

2. Vsako leto države članice najpozneje do 31. marca Komisiji predložijo letne ali večletne programe, katerih začetek je predviden naslednje leto in za katere želijo prejeti finančni prispevek Skupnosti.

Programi, predloženi po 31. marcu, ne bodo upravičeni do financiranja za naslednje leto.

Programi, ki jih predložijo države članice, izpolnjujejo merila, sprejeta v skladu s postopkom iz člena 41. Pri večletnih programih se informacije, zahtevane na podlagi meril iz tega pododstavka, zagotovijo za vsako leto trajanja programa.

3. Komisija lahko državo članico pozove, da predloži večletni program ali podaljša trajanje predloženega enoletnega programa, odvisno od primera, kadar bi bil večletni program potreben za uspešnejše in učinkovitejše izkoreninjenje, nadzor in spremljanje neke bolezni, zlasti če predstavlja morebitno tveganje za zdravje živali in posredno za zdravje ljudi.

4. Programe, ki jih predložijo države članice, Komisija oceni z veterinarskega in finančnega zornega kota.

Država članica Komisiji na njeno zahtevo sporoči vse dodatne informacije, ki jih ta potrebuje za oceno programa.

Zbiranje informacij o programih se zaključi vsako leto 15. septembra.

5. Vsako leto do 30. novembra se v skladu s postopkom iz člena 42 odobrijo:

(a) programi, po potrebi spremenjeni, da se upošteva ocena iz odstavka 4;

(b) stopnja finančnega prispevka Skupnosti;

(c) zgornja meja finančnega prispevka Skupnosti;

(d) vsi morebitni pogoji, katerim je podvržen finančni prispevek Skupnosti.

Programi se odobrijo za največ šest let.

6. Spremembe programov se odobrijo v skladu s postopkom iz člena 42.

7. Države članice za vsak odobreni program Komisiji predložijo naslednja poročila:

(a) vmesna tehnična in finančna poročila;

(b) najpozneje do 31. marca vsako leto podrobno letno tehnično poročilo, ki vključuje oceno doseženih rezultatov in podroben obračun stroškov, nastalih v prejšnjem letu.

8. Zahtevki za plačilo, vezani na stroške, ki jih je imela država članica z nekim programom v prejšnjem letu, se Komisiji predložijo najpozneje do 31. marca.

Pri zakasnelih zahtevkih za plačilo se finančni prispevek Skupnosti 1. maja zmanjša za 25 % , 1. junija za 50 %, 1. julija za 75 % in 1. septembra za 100 %.

Komisija najpozneje do 30. oktobra vsako leto odloči o plačilu Skupnosti, pri čemer upošteva tehnična in finančna poročila, ki so jih države članice predložile v skladu z odstavkom 7.

9. Strokovnjaki Komisije lahko v sodelovanju s pristojnimi organi izvedejo preverjanja na kraju samem, da se zagotovi enotno izvajanje te odločbe v skladu s členom 45 Uredbe (ES) št. 882/2004 Evropskega parlamenta in Sveta[14].

Pri navedenih preverjanjih lahko strokovnjakom Komisije pomaga skupina strokovnjakov, ustanovljena v skladu s postopkom iz člena 41.

10. Podrobna pravila za izvajanje tega člena se sprejmejo v skladu s postopkom iz člena 41.“

(5) Člen 26 se nadomesti z naslednjim:

„Člen 26

Proračunske obveznosti Skupnosti za sofinanciranje programov se izvajajo letno. Obveznosti odhodkov za večletne programe se sprejmejo v skladu s členom 76(3) Uredbe Sveta 1605/2002[15]. Za večletne programe se prva proračunska obveznost prevzame po njihovi odobritvi. Komisija vsako nadaljnjo obveznost prevzame na podlagi odločbe o odobritvi prispevka iz člena 24(5).“

(6) Členi 29, 29a, 32 in 33 se črtajo.

(7) V členu 37a se odstavek 1 nadomesti z naslednjim:

„Finančni prispevek Skupnosti se lahko dodeli za informatizacijo veterinarskih postopkov v zvezi:

(a) s trgovino znotraj Skupnosti in uvozom živih živali ter proizvodov živalskega izvora,

(b) z gostovanjem, upravljanjem in vzdrževanjem integriranih računalniških veterinarskih sistemov.“

(8) Priloga se nadomesti z besedilom iz Priloge k tej odločbi.

Člen 2

Odločba Sveta 90/638/EGS se razveljavi od datuma začetka veljave odločbe o določitvi meril iz tretjega pododstavka člena 24(2) Odločbe 90/424/EGS in podrobnih pravil iz člena 24(10) navedene odločbe.

Člen 3

Za programe, odobrene pred začetkom veljave te odločbe, se še naprej uporabljajo ustrezne določbe Odločbe 90/424/EGS.

Člen 4

Ta odločba je naslovljena na države članice.

V Bruslju,

Za Svet

Predsednik

PRILOGA

Živalske bolezni in zoonoze

- Goveja tuberkuloza

- Goveja bruceloza

- Ovčja in kozja bruceloza ( B. melitensis )

- Bolezen modrikastega jezika na endemičnih območjih ali območjih velikega tveganja

- Afriška prašičja kuga

- Vezikularna bolezen prašičev

- Klasična prašičja kuga

- Infekciozna hematopoetska nekroza

- Infekciozna anemija lososov

- Vranični prisad

- Pljučna kuga govedi

- Aviarna influenca

- Steklina

- Ehinokokoza

- Transmisivna spongiformna encefalopatija (TSE)

- Kampilobakterioza

- Listerioza

- Salmoneloza (zoonotska salmonela)

- Trihineloza

- Verotoksična E. coli“

FINANČNI IZKAZ

1. NASLOV PREDLOGA: Predlog odločbe Sveta o spremembi Odločbe Sveta 90/424/EGS o odhodkih na področju veterine

2. OKVIR ABM/ABB

Področje politike: ZDRAVJE IN VARSTVO POTROšNIKOV

Dejavnost: VARNOST HRANE, ZDRAVJE IN DOBRO POČUTJE ŽIVALI TER ZDRAVSTVENO VARSTVO RASTLIN

3. PRORAČUNSKE VRSTICE

3.1 Proračunske vrstice

( 17.0401: Programi za izkoreninjenje in spremljanje živalskih bolezni ter za spremljanje fizičnega stanja živali, ki bi lahko pomenili tveganje za zdravje ljudi zaradi zunanjega dejavnika

( 17.0402: Drugi ukrepi na področju veterine, dobrega počutja živali in zdravja ljudi

3.2 Trajanje ukrepa in finančni vpliv:

UKREP NI ČASOVNO OMEJEN

3.3 Značilnosti proračuna ( po potrebi se dodajo vrstice ):

Proračunska vrstica | Vrsta odhodkov | Novo | Prispevek Efte | Prispevki držav prosilk | Razdelek v finančni perspektivi |

17.0401 | obvezni | nedif. | DA | NE | NE | št. [1A] |

17.0402 | obvezni | nedif. | DA | NE | NE | št. [1A] |

17.0403 | obvezni | nedif. | NE | NE | NE | št. [1A] |

4. POVZETEK SREDSTEV

4.1 Finančna sredstva

4.1.1 Povzetek odobritev za prevzem obveznosti (OPO) in odobritev plačil (OP)

v mio EUR (na tri decimalna mesta natančno)

Vrsta odhodkov | Oddelek | Leto 2006 | n + 1 | n + 2 | n + 3 | n + 4 | n + 5 in pozne-je | Skupaj |

Odhodki iz poslovanja |

Odobritve za prevzem obveznosti (OPO) | 8.1 | a | 0,8 | 0,8 | 0,8 | 0,8 | 0,8 | 0,8 | 4,8 |

Odobritve plačil (OP) | b | 0,8 | 0,8 | 0,8 | 0,8 | 0,8 | 0,8 | 4,8 |

Upravni odhodki, vključeni v referenčni znesek |

Tehnična in upravna pomoč (NS) | 8.2.4 | c | 0,0 | 0,0 | 0,0 | 0,0 | 0,0 | 0,0 | 0,0 |

REFERENČNI ZNESEK SKUPAJ |

Odobritve za prevzem obveznosti | a+c | 0,8 | 0,8 | 0,8 | 0,8 | 0,8 | 0,8 | 4,8 |

Odobritve plačil | b+c | 0,8 | 0,8 | 0,8 | 0,8 | 0,8 | 0,8 | 4,8 |

Upravni odhodki, ki niso vključeni v referenčni znesek |

Človeški viri in z njimi povezani odhodki (NS) | 8.2.5 | d | 0,108 | 0,108 | 0,108 | 0,108 | 0,108 | 0,108 | 0,648 |

Upravni stroški, ki niso vključeni v referenčni znesek, razen stroškov za človeške vire in z njimi povezanih stroškov (NS) | 8.2.6 | e | 0,0 | 0,0 | 0,0 | 0,0 | 0,0 | 0,0 | 0,0 |

Ocenjeni stroški financiranja ukrepa skupaj

OPO, vključno s stroški za človeške vire, SKUPAJ | a+c+d+e | 0,908 | 0,908 | 0,908 | 0,908 | 0,908 | 0,908 | 5,448 |

OP, vključno s stroški za človeške vire, SKUPAJ | b+c+d+e | 0,908 | 0,908 | 0,908 | 0,908 | 0,908 | 0,908 | 5,448 |

Podrobnosti o sofinanciranju – –

Če predlog vključuje sofinanciranje držav članic ali drugih organov (treba jih je navesti), se v spodnjo preglednico vpiše ocenjena raven tega sofinanciranja (lahko se dodajo vrstice, če ukrep sofinancirajo različni organi):

v mio EUR (na tri decimalna mesta natančno)

Organ, ki sofinancira ukrep | Leto n | n + 1 | n + 2 | n + 3 | n + 4 | n + 5 in pozne-je | Skupaj |

…………………… | f |

OP, vključno s sofinanciranjem, SKUPAJ | a+c+d+e+f |

4.1.2 Skladnost s finančnim programiranjem

X Predlog je skladen z obstoječim finančnim programiranjem.

( Predlog bo pomenil ponovno programiranje ustreznega razdelka v finančni perspektivi.

( Predlog lahko zahteva uporabo določb Medinstitucionalnega sporazuma (tj. instrumenta prilagodljivosti ali spremembe finančne perspektive).

4.1.3 Finančni vpliv na prihodke

X Predlog nima finančnih posledic za prihodke.

( Predlog ima finančni vpliv – učinek na prihodke je naslednji:

Opomba: vse podrobnosti in pripombe glede metode izračuna učinka na prihodke je treba navesti v posebni prilogi.

v mio EUR (na eno decimalno mesto natančno)

Pred ukrepom [Leto n-1] | Stanje po ukrepu |

Število potrebnih človeških virov SKUPAJ | 1 | 1 | 1 | 1 | 1 | 1 |

5. ZNAČILNOSTI IN CILJI

5.1 Potreba, ki jo je treba kratkoročno ali dolgoročno pokriti zaradi različnih predlaganih sprememb obstoječe zakonodaje

5.1.1 Večletni programi za izkoreninjenje

Prehod z enoletnih na večletne programe bi zagotovil uspešnejše in učinkovitejše doseganje ciljev teh programov.

5.1.2 Sprememba seznama bolezni in zoonoz, ki so upravičene do prispevka za njihovo izkoreninjenje

Skrajšanje seznama živalskih bolezni in zoonoz, upravičenih do sofinanciranja, bi povečal uspešnost in učinkovitost programov za izkoreninjenje, nadzor in spremljanje.

5.1.3 Integrirani računalniški (IT) veterinarski sistem

Finančni prispevek za uvedbo, razvoj, upravljanje, gostovanje in vzdrževanje integriranega računalniškega veterinarskega sistema za trgovino in uvoz živih živali in proizvodov živalskega izvora bo zagotovil njegovo pravilno upravljanje.

5.1.4 Zbiranje in širjenje informacij

Uskladitev zahtev glede zdravja in dobrega počutja živali ter varnosti hrane bo bolje dosežena z oblikovanjem zbirke podatkov.

5.2 Dodana vrednost zaradi vključitve Skupnosti in skladnost predloga z drugimi finančnimi instrumenti ter možne sinergije

5.2.1 Večletni programi za izkoreninjenje

Prehod z enoletnih na večletne programe zagotavlja boljše upravljanje, večjo jasnost in preglednost ciljev programov izkoreninjenja ter zagotovitev učinkovitejše porabe sredstev.

5.2.2 Sprememba seznama bolezni in zoonoz, ki so upravičene do prispevka za njihovo izkoreninjenje

Krajši seznam bolezni bo prispeval k boljšemu določanju prednosti in učinkovitejši porabi razpoložljivih sredstev.

5.2.3 Integrirani računalniški (IT) veterinarski sistem

Razvoj integriranega računalniškega veterinarskega sistema mora spremljati pravilno upravljanje in stalna podpora, da se zagotovi njegova večletna uporabnost.

5.2.4 Zbiranje in širjenje informacij

Zbiranje in širjenje informacij o zdravju in dobrem počutju živali ter varnosti hrane bo prispevalo k uskladitvi zahtev glede zdravja živali in krepitvi politike informiranja o zdravju živali.

5.3 Cilji in pričakovani rezultati predloga ter z njimi povezani kazalniki v okviru ABM

Cilj 1: uvedba možnosti financiranja večletnih programov

Cilj 2: sprememba seznama bolezni, upravičenih do prispevka Skupnosti za njihovo izkoreninjenje ali nadzor

Cilj 3: gostovanje, vzdrževanje in podpora računalniških veterinarskih sistemov, namenjenih trgovini

Cilj 4: razširitev določb o politiki informiranja.

SAMO IZPOLNITEV CILJEV 3 in 4 VODI K NEPOSREDNIM STROŠKOM V BREME PRORAČUNA EU

5.4 Metoda izvedbe (okvirno)

Spodaj se prikaže(-jo) izbrana(-e) metoda(-e) izvedbe ukrepa.

X Centralizirano upravljanje

x neposredno Komisija

ٱ posredno s prenosom na:

ٱ izvajalske agencije

ٱ organe, ki so jih ustanovile Skupnosti, kakor je navedeno v členu 185 Finančne uredbe

ٱ nacionalne javne organe/organe, ki opravljajo javne storitve

ٱ Deljeno ali decentralizirano upravljanje

ٱ z državami članicami

ٱ s tretjimi državami

ٱ Skupno upravljanje z mednarodnimi organizacijami (treba jih je navesti)

Pripombe:

6. SPREMLJANJE IN VREDNOTENJE

6.1 Sistem nadzora

Komisija ima že zdaj glavne strukture nadzora, kot so Stalni odbor za prehranjevalno verigo in zdravje živali, direktorji veterinarskih uprav in mreža referenčnih laboratorijev Skupnosti.

6.2 Vrednotenje

6.2.1 Predhodno vrednotenje in ukrepi, sprejeti po vmesnem/naknadnem vrednotenju (na podlagi podobnih preteklih izkušenj).

O večletnem pristopu za izkoreninjenje bolezni in zoonoz se je z državami članicami razpravljalo v več delovnih skupinah in zlasti na srečanju direktorjev veterinarskih uprav 22. septembra 2004.

Spremljanje premikov živih živali znotraj EU in uvoza v EU je priporočil Evropski parlament kot odgovor na poročilo Računskega sodišča.

6.2.2 Oblika in pogostnost prihodnjega vrednotenja

Kot že omenjeno Komisija razpolaga z glavnimi strukturami nadzora, kot so Stalni odbor za prehranjevalno verigo in zdravje živali, direktorji veterinarskih uprav in mreža referenčnih laboratorijev Skupnosti, kar ji kadarkoli omogoča oceno različnih ukrepov iz Odločbe Sveta 90/424/EGS.

7. UKREPI PROTI GOLJUFIJAM

Člena 7 in 8 Uredbe Sveta ES/1258/1999 o financiranju skupne kmetijske politike se uporabljata za vse odhodke iz Odločbe Sveta 90/424/EGS. Zato so vse transakcije, ki jih pokriva ta odločba, lahko predmet naknadne revizije.

8. PODROBNOSTI O SREDSTVIH

8.1 Cilji predloga z vidika stroškov financiranja

odobritve za prevzem obveznosti v milijonih EUR (na tri decimalna mesta natančno)

Leto n | Leto n+1 | Leto n+2 | Leto n+3 | Leto n+4 | Leto n+5 |

Uradniki in začasno osebje[16] (17 01 01) | A*/AD | 5 | 5 | 5 | 5 | 5 | 5 |

B*, C*/AST |

Osebje, financirano[17] iz člena 17 01 02 |

Drugo osebje[18], financirano iz člena 17 01 04/05 |

SKUPAJ | 5 | 5 | 5 | 5 | 5 | 5 |

8.2.2 Opis nalog, ki izhajajo iz ukrepa

Pregled tehničnih in finančnih poročil, priprava obveznosti in nalogov za plačilo

8.2.3 Človeški viri – viri delovnih mest (po sistemizaciji)

(Pri navedbi več virov se navede število delovnih mest, ki izhajajo iz vsakega vira)

x Delovna mesta, trenutno dodeljena upravljanju programa, ki se nadomesti ali podaljša

( Delovna mesta, ki so bila predhodno dodeljena v okviru izvajanja LSP/PPP za leto n

( Delovna mesta, ki bodo zahtevana v naslednjem postopku LSP/PPP

( Delovna mesta, ki bodo prerazporejena z uporabo obstoječih človeških virov znotraj zadevne službe (notranja prerazporeditev)

( Delovna mesta, potrebna za leto n, ki niso predvidena za izvajanje LSP/PPP za zadevno leto

8.2.4 Drugi upravni odhodki, vključeni v referenčni znesek (XX 01 04/05 – Odhodki za upravno poslovodenje) – –

v mio EUR (na tri decimalna mesta natančno)

Proračunska vrstica (številka in ime postavke) | Leto n | Leto n+1 | Leto n+2 | Leto n+3 | Leto n+4 | Leto n+5 in pozneje | SKUPAJ |

Druga tehnična in upravna pomoč |

notranja |

zunanja |

Tehnična in upravna pomoč SKUPAJ |

8.2.5 Stroški financiranja človeških virov in z njimi povezani stroški, ki niso vključeni v referenčni znesek

v mio EUR (na tri decimalna mesta natančno)

Vrsta človeških virov | Leto n | Leto n+1 | Leto n+2 | Leto n+3 | Leto n+4 | Leto n+5 in pozneje |

Uradniki in začasno osebje (17 01 01) | 0,108 | 0,108 | 0,108 | 0,108 | 0,108 | 0,108 |

Osebje, financirano iz člena 17 01 02 (pomožno osebje, napoteni nacionalni izvedenci, pogodbeno osebje itd.) (navesti proračunsko vrstico) |

Stroški za človeške vire in z njimi povezani stroški (ki NISO vključeni v referenčni znesek) SKUPAJ | 0,108 | 0,108 | 0,108 | 0,108 | 0,108 | 0,108 |

Izračun – Uradniki in začasni uslužbenci – –

Po potrebi s sklicevanjem na točko 8.2.1 – –

Izračun – Osebje, financirano iz člena 17 01 02 – –

Po potrebi s sklicevanjem na točko 8.2.1 – –

8.2.6 Drugi upravni odhodki, ki niso vključeni v referenčni znesek – –

v mio EUR (na tri decimalna mesta natančno) – –

Leto n | Leto n+1 | Leto n+2 | Leto n+3 | Leto n+4 | Leto n+5 in pozne-je | SKU-PAJ |

17 01 02 11 01 – Misije |

17 01 02 11 02 – Sestanki in konference |

17 01 02 11 03 – Odbori[20] |

17 01 02 11 04 – Študije in konzultacije |

XX 01 02 11 05 - Informacijski sistemi |

2. Drugi odhodki za poslovodenje skupaj (17 01 02 11) |

3. Drugi odhodki upravne narave (opredeliti, vključno s sklicem na proračunsko vrstico) |

Upravni odhodki, razen stroškov za človeške vire in z njimi povezanih stroškov (ki NISO vključeni v referenčni znesek), SKUPAJ | 0 | 0 | 0 | 0 | 0 | 0 | 0 |

Izračun – Drugi upravni odhodki, ki niso vključeni v referenčni znesek

[1] UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).

[2] KOM(1999) 719 konč.

[3] KOM(1999) 719 konč.

[4] UL C 85, 23.3.2000, str. 1.

[5] UL L 309, 6.10.2004, str. 26.

[6] UL L 347, 12.12.1990, str. 27. Odločba, kakor je bila spremenjena z Direktivo 92/65/EGS (UL L 268, 14.9.1992, str. 54).

[7] UL C […], […], str. […].

[8] UL C […], […], str. […].

[9] UL C […], […], str. […].

[10] UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).

[11] KOM(1999) 719 konč.

[12] UL L 347, 12.12.1990, str. 27. Odločba, kakor je bila spremenjena z Direktivo 92/65/EGS (UL L 268, 14.9.1992, str. 54).

[13] UL L št. 94, 31.3.2004, str. 63. Odločba, kakor je bila spremenjena z Odločbo 2005/123/ES (UL L 39, 11.2.2005, str. 53).

[14] UL L 165, 30.4.2004, str. 1; popravljena različica v UL L 191, 28.5.2004, str. 1.

[15] UL L 248, 16.9.2002, str. 1.

[16] Stroškov zanje NE krije referenčni znesek.

[17] Stroškov zanje NE krije referenčni znesek.

[18] Stroške zanje krije referenčni znesek.

[19] S sklicevanjem na posebni zakonodajni finančni izkaz za zadevno(-e) izvajalsko(-e) agencijo(-e).

[20] Opredeliti vrsto odbora in skupino, v katero spada.